Årsrapport 2013 for Favrskov Brandvæsen 
Sagsfremstilling 
48.       Årsrapport 2013 for Favrskov Brandvæsen - Åbent 
  
  
SAGENS INDHOLD 
Det fremgår af den godkendte plan for Risikobaseret Dimensionering af Favrskov Brandvæsen, at der hvert år skal 
udarbejdes en årsrapport som opfølgning på det af Byrådet fastsatte serviceniveau. På den baggrund har Favrskov 
Brandvæsen udarbejdet ”Årsrapport 2013 for Favrskov Brandvæsen”. 
  
VURDERING 
Formålet med årsrapporten er at give et overblik over Favrskov Brandvæsens virksomhed, samt belyse om de af 
Byrådet fastsatte servicemål overholdes. Desuden er opfølgningen et værktøj i vurderingen af, om nuværende 
målsætninger og målparametre skal revideres. 
  
Fra Årsrapport 2013, der vedlægges dagsordenen som bilag, skal fremhæves; 
  
· Antal udrykninger for 2013 er opgjort til i alt 233 udrykninger. Der er således tale om en stigning i forhold til 2012, 
hvor der blev registreret 204 udrykninger. Set over de sidste seks år har der i gennemsnit været 218 udrykninger om 
året. Specielt august måned 2013 belaster udrykningsstatistikken, da den meget varme og tørre måned medførte 
ikke færre end 36 udrykninger, hvilket overvejende skyldes et stort antal markbrande. Endelig er der stigning i antal 
udrykninger til redningsopgaver fra 12 i 2012 til 27 i 2013. En væsentlig del af årsagen hertil er uheld på motorvejen, 
hvor den stigende trafik giver anledning til flere uheld. 
· På trods af stigningen i antal udrykninger opfyldes de af Byrådet fastsatte mål på områderne brand, redning og 
blinde alarmer, hvor vi ligger under landsgennemsnittet. For miljøuheld ligger vi over landsgennemsnittet med 129 %, 
hvor målet er, at antal udrykninger til miljøuheld ikke må overstige 95 % af landsgennemsnittet. Årsagen hertil 
skønnes at være, at brandvæsenet ofte bliver kaldt ud til relativt mindre spild af bl.a. olie, som kunne have været 
håndteret af vejmyndigheden. Disse udrykninger søges fra 2014 minimeret ved at sådanne udrykninger i første 
omgang ændres til indsatslederudrykninger. 
· Alle lovpligtige brandsyn er gennemført i 2013. 
· To ældre brandkøretøjer på station Hadsten er i 2013 blevet udskiftet med en nyrenoveret tank- og miljøvogn. 
Desuden er der udfaset et ældre indsatslederkøretøj, så brandvæsenet nu råder over to indsatslederkøretøjer. 
· Der er skærpet indsats på arbejdsmiljøområdet, hvor især de gener, som mandskabet udsættes for i forbindelse 
med sod og røg, søges minimeret. 
  
 
Byråd 
25. marts 2014 
Sagsnr. 710-2014-
6878 
Dok.nr. 710-2014-
67652 
Sagsbehandler 
DPSTE 
  
Tidl. politisk behandling 
  
Forventet sagsgang 
BE-K, ØK, BY 
Lovgrundlag 
Beredskabsloven 
I 2013 blev det såkaldte Herman Svendsen nedsat af Forsvarsministeriet og Finansministeriet. Udvalget skal inden 
sommeren 2014 komme med et eller flere forslag til, hvorledes landets fremtidige redningsberedskab skal 
organiseres. 
  
Der er desuden i 2013 indgået nye brandslukningsaftaler således, at brandslukningen i kommunen nu er opdelt i 
seks brandslukningsdistrikter. Den nye opdeling medfører, at kommunens borgere altid vil få hjælp fra nærmeste 
beliggende brandstation, også selv om den er beliggende i en nabokommune. 
  
Mandskabssituationen på den kommunale brandstation i Hadsten og blandt indsatsledergruppen er stabil. Der har 
ikke været opsigelser eller tilgang på mandskabssiden i 2013. 
  
INDDRAGELSE/KOMMUNIKATION 
Beredskabsafdelingen har løbende dialog med eksterne samarbejdspartnere, virksomheder og borgere om 
konkrete beredskabsforhold. Der lægges meget vægt på en dialogbaseret opgavevaretagelse. 
  
På station Hadsten afholdes der årligt fire MED-udvalgsmøder, og der er gennemført GRUS-samtale. Møderne giver 
inspiration til medarbejdere og ledelse, og er med til at sikre den mest optimale udnyttelse af ressourcerne. 
  
ØKONOMISKE KONSEKVENSER 
Regnskabet for Favrskov Brandvæsen vil udvise et forventet underskud på ca. 280.000 kr. i 2013. Underskuddet 
skyldes, at der via et lån i kommunekassen er investeret i et nyt køretøj på station Hadsten. Underskuddet forventes 
afviklet over de kommende år. 
  
INDSTILLING 
Beredskabskommissionen indstiller til Byrådet: 
  
1.    At Årsrapport 2013 for Favrskov Brandvæsen godkendes. 
  
BESLUTNING 
  
Beredskabskommission, 12. marts 2014: 
Fraværende: Steve Mogensen 
  
Indstilles godkendt. 
  
Økonomiudvalget, 18. marts 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. marts 2014: 
Fraværende: Ingen 
  
Godkendt. 
Årsrapport 2013 endelig udgave marts 2014 
710-2014-36995 
